## חבורה מאת ישעיה דוד פירסט

## ר''ח סיון, בשעה 10:30

# גדר תקנת שכירת רשות

# הקדמה-דירת עכו''ם כדירת בהמה

**תלמוד בבלי מסכת עירובין דף סא עמוד ב**

הדר עם הנכרי בחצר, או עם מי שאינו מודה בעירוב - הרי זה אוסר עליו. רבי אליעזר בן יעקב אומר: לעולם אינו אוסר עד שיהו שני ישראלים אוסרין זה על זה

**תלמוד בבלי מסכת עירובין דף סב עמוד א**

אלא דכולי עלמא דירת נכרי - לא שמה דירה, והכא בגזירה שמא ילמד ממעשיו קא מיפלגי, רבי אליעזר בן יעקב סבר: כיון דנכרי חשוד אשפיכות דמים, תרי דשכיחי דדיירי - גזרו בהו, חד לא שכיח - לא גזרו ביה רבנן. ורבי מאיר סבר: זמנין דמקרי ודייר. ואמרו רבנן: אין עירוב מועיל במקום נכרי, ואין ביטול רשות מועיל במקום נכרי עד שישכיר, ונכרי לא מוגר. מאי טעמא? אילימא משום דסבר: דלמא אתי לאחזוקי ברשותו, הניחא למאן דאמר שכירות בריאה בעינן, אלא למאן דאמר שכירות רעועה בעינן מאי איכא למימר? דאתמר, רב חסדא אמר: שכירות בריאה, ורב ששת אמר: שכירות רעועה. מאי רעועה, מאי בריאה? אילימא: בריאה - בפרוטה, רעועה - פחות משוה פרוטה, מי איכא למאן דאמר מנכרי בפחות משוה פרוטה לא? והא שלח רבי יצחק ברבי יעקב בר גיורי משמיה דרבי יוחנן: הוו יודעין ששוכרין מן הנכרי אפילו בפחות משוה פרוטה. ואמר רבי חייא בר אבא אמר רבי יוחנן: בן נח נהרג על פחות משוה פרוטה, ולא ניתן להשבון! אלא: בריאה - במוהרקי ואבורגני, רעועה - בלא מוהרקי ואבורגני. הניחא למאן דאמר שכירות בריאה בעינן, אלא למאן דאמר שכירות רעועה בעינן, מאי איכא למימר? - אפילו הכי חשיש נכרי לכשפים ולא מוגר

**רמב"ם הלכות עירובין פרק ב הלכה ט**

ישראל הדר עם הנכרי או עם גר תושב בחצר אינו אוסר עליו שדירת הגוי אינה דירה **אלא כבהמה הוא חשוב**, ואם היו שני ישראלים או יתר וגוי שכן עמהן הרי זה אוסר עליהם, ודבר זה גזירה כדי שלא ישכינו גוי עמהן שלא ילמדו ממעשיו, ולמה לא גזרו בישראל אחד וגוי אחד, מפני שאינו דבר מצוי, שהרי יפחד שמא יתיחד עמו ויהרגנו וכבר אסרו להתיחד עם הגוי.

**תלמוד בבלי מסכת ברכות דף כה עמוד ב**

אמר רב יהודה: נכרי ערום - אסור לקרות קריאת שמע כנגדו. מאי איריא נכרי, אפילו ישראל נמי! - ישראל - פשיטא ליה דאסור, אלא נכרי אצטריכא ליה; **מהו דתימא: הואיל וכתיב בהו אשר בשר חמורים בשרם**, אימא כחמור בעלמא הוא - קמשמע לן: דאינהו נמי איקרו ערוה, דכתיב וערות אביהם לא ראו.

**תלמוד בבלי מסכת יבמות דף צח עמוד א**

אמר רבא: הא דאמור רבנן אין אב למצרי, לא תימא משום דשטופי בזמה, דלא ידיע, אבל ידיע חיישינן, אלא אפילו דידיע נמי לא חיישינן, דהא שני אחין תאומים, דטפה אחת היה ונחלקה לשתים, וקתני סיפא: לא חולצין ולא מייבמין, **ש"מ אפקורי אפקריה רחמנא לזרעיה, דכתיב: בשר חמורים בשרם וזרמת סוסים זרמתם**.

**תוספות מסכת כתובות דף מה עמוד ב**

אבל קשה לר"י כיון דמסתמא ב"ד לאו חוץ לשלש מחנות יתבי היכי קאמר הכא סוקלין אותה על פתח בית דין הא ילפינן התם בכל הנסקלין מפרים הנשרפין וצריכין ליסקל חוץ לג' מחנות **ותירץ ר"י דהכא בעיר שרובה עובדי כוכבים בטלה קדושת היקף חומה ואין צריך להוציאה לחוץ לחומה דחומה כמאן דליתא דהא עיירות המוקפות חומה משתלחין מצורעים מהם כדאמרינן במסכת כלים (פ"א מ"ז) וכשהיא רובה עובדי כוכבים אין משתלחין משום דבטלה קדושת חומה.**

**מנחת חינוך מצוה קעא**

וע' בתוס' כתובות דף מ"ה ע"ב ד"ה על פתח ב"ד שכתבו בשם ר"י דבעיר שרובה נכרים בטלה קדושת היקף חומה דחומה כמאן דליתא דהא עיירות המוקפות חומה משתלחין מצורעין משם וכשרוב' נכרים אין משתלחין דבטל קדושת חומה עכ"ל **ותמיה לי שלא נזכר זה בשום מקום וגם בר"ם לא נמצא דין זה וצ"ע מהיכן הוציאו דין ז**ה

# צורת התקנה

**תלמוד בבלי מסכת עירובין דף סב עמוד א**

ואמרו רבנן: **אין עירוב מועיל במקום נכרי, ואין ביטול רשות מועיל במקום נכרי עד שישכיר,** ונכרי לא מוגר

**רש"י מסכת עירובין דף סב עמוד א**

אלא דכולי עלמא לאו שמה דירה - אלא משום גזרה שמא ילמוד ישראל מעשיו של נכרי **הטריחוהו** **והפסידוהו** חכמים לישראל הדר עמו, כדי שיקשה בעיניו ליתן שכר בכל שבת ושבת, ויצא משם

**חידושי הרשב"א מסכת עירובין דף סה עמוד ב**

וא"ת מאי שנא משכח אחד מבני חצר ולא עירב שאע"פ שלא היה עירוב כלל בין השמשות אפ"ה כשחזר זה שלא עירב וביטל להן רשותו ניעור העירוב ומתירן, י"ל דהתם שאני דאף זה שביטל היה ראוי לערב עמהן ולפיכך אינו מבטל את העירוב לגמרי אבל **עכו"ם דלאו בר עירוב הוא מבטל את העירוב לגמרי**:

**רמב"ם הלכות עירובין פרק ב הלכה יב**

שוכרין מן הגוי אפי' בשבת, שהשכירות כביטול רשות היא **שאינה שכירות ודאית אלא הכר בלבד**, לפיכך שוכרין מן הגוי אפילו בפחות משוה פרוטה, ואשתו של גוי משכרת שלא מדעתו, וכן שכירו ושמשו משכירין שלא מדעתו, ואפילו היה שכירו או שמשו ישראלי הרי זה משכיר שלא מדעתו, שאל מן הגוי מקום להניח בו חפציו והשאילו הרי נשתתף עמו ברשותו ומשכיר שלא מדעתו, היו לגוי זה שכירים או שמשים או נשים רבים אם השכיר אחד מהן דיו.

**רמב"ם הלכות עירובין פרק ב הלכה י**

ואין להן תקנה אלא שישכרו ממנו רשותו **ויעשה הגוי כאילו הוא אורח עמהן**...

**פירוש המשנה לרמב"ם מסכת עירובין פרק ו משנה א**

[א] כלל הוא אצלינו דירת הגוי לאו שמה דירה. ומן הדין היה שאין צריך עמו ערוב שהרי אין לו קנין כדי שנצטרך לקחת ממנו רשות, **אבל עשו דירתו דירה** ואמרו שהוא אוסר ואי אפשר לערב עמו אלא עד שישכיר רשותו

**רש"י מסכת עירובין דף סב עמוד א**

ר' אליעזר בן יעקב אומר עד שיהו שני ישראלים - דרין בשני בתים, ואוסרין זה על זה, רשות הנכרי חלוקה מהן, ואוסר הנכרי על בתיהם והן אוסרין על בתי הנכרי מלהוציא לחצר, דשויוה רבנן לדירת נכרי דירה, כדאמר לעיל, **אבל בישראל יחידי לא שויוה רבנן לדירת נכרי דירה**, ולא הוה אוסר על ביתו של ישראל ולא ישראל אוסר על ביתו, שאין חילוק רשות בנכרי

# (1) איזה זכויות נשכרים

**רש"י מסכת עירובין דף סב עמוד א**

במוהרקי ואבורגני - למלאות החצר בספסלין וקתידראות אם ירצה

**חידושי הריטב"א מסכת עירובין דף סב עמוד א**

אלא בריאה במוהרקי ואבורגני. פרש"י ז"ל שהתנה עמו למלאתו כלים וחפצים, ור"ח ז"ל פירש וכן בעל הערוך ז"ל ששכרו ממנו בשטר וחתימת אדון, ומוהרקי היינו שטר כדאמרינן התם (יבמות מ"ו ב') מוהרקי דהני אטפסיה דמלכא מנח כלומר שטר עבודתם, ואבורגני חתימת אדון כדאמרינן התם (עי' מו"ק י"ב א') אבורגני ישראל.

**רא"ש מסכת עירובין פרק ו סימן א**

פירש רש"י אם ירצה למלאות כל החצר ספסלים וקתדראות. ובערוך פירש מוהרקי כתיבה וחתימה. כמו מוהרקיהו דהני בטפסא דמלכא מנח (ב"מ עג ב יבמות מו א) אברגני פי' שלוחים משרתי העיר. ור"ח ז"ל פי' מוהרקי ואברגני כמו בנין. והלכה כדברי המיקל בעירוב ובשכירות סתם סגי.

**בית יוסף אורח חיים סימן שפב**

ד ומ"ש ושכירות בסתם שמשכיר להם מועיל **ואין צריך לפרש כדי להתיר הטלטול** ואין צריך כתיבה וחתימה וכו'...**ורבינו נראה בעיניו כפירוש הערוך וכתבו והוא הדין למילי דאינך פירושי דלא צריכי:**

**בית הבחירה למאירי מסכת עירובין דף סב עמוד א**

וי"מ מוהרקי ופרהגבני כלומר שישכרנו לכל רצונו אף למלאתה ספסלין וקטדראות ולמדנו כאן שאין צריך לכך אלא אפי' השכירו לדבר מועט

**תוספות הרא"ש מסכת עירובין דף סו עמוד א**

יפה עשיתם ששכרתם. ולא דמי למקח וממכר דלא הוי אלא כמתנה בעלמא שאינו קונה שום דבר אלא שוכר כדי להתיר טלטול.

**חזון איש פד:ז**

וענין השכירות אינו שכירות ממש דאפילו בשבתו בבקעה של אחרים ושל הפקר העכו''ם אוסר, ומהני שכירות, אע''פ שאין כאן בעלים ולא משכיר, אלא הכא תקינו רבנן, והיינו נמי דמותר לשכור בשבת ולא הוי כמקח וממכר...

# (2) טירחא

**רש"י מסכת עירובין דף סב עמוד א**

אלא דכולי עלמא לאו שמה דירה - אלא משום גזרה שמא ילמוד ישראל מעשיו של נכרי **הטריחוהו** **והפסידוהו** חכמים לישראל הדר עמו, כדי שיקשה בעיניו ליתן שכר בכל שבת ושבת, ויצא משם

**ספר אור זרוע חלק ב - הלכות עירובין סימן קסח**

**ולא מצי למיגר פעם אחת לשני שבתות וכ"ש ליותר...**וכן ישראל הדר עם העכו"ם בעל ביתו בבית אחד אף על פי שנותן לו שכר דירה צריך לשכור ממנו כדי לטלטל כדי להטריח על ישראל כדי שיצא משם ולא ילמד ממעשיו **וכ"כ רבי' שמואל בר נטרונאי מבו"ן זצ"ל דצריכו למיגר מבעל הפונדק ולא מצו למיסמך אשכירו' דיהבו ליה משום לינה**

**ביאור הלכה סימן שפב סעיף א**

דע דברבינו יהונתן מבואר **דאפילו מתנה אינו מועיל רק שכירות** והעתיקו בחיי אדם ונראה פשוט דמיירי במתנה רעועה כענין דאיירינן בשכירות אבל אי נתן לו במתנה גמורה בכתיבה גמורה בערכאות פשוט דמועיל

**רבינו יהונתן על הרי"ף מסכת עירובין (לפי דפי הרי"ף) דף יט עמוד א**

[והוא לא ישכיר] מפני שהעובד כוכבים יחוש לכשפים **ויאמר בלבו אני רוצה לתת לו חלקי שבחצר מתנה ועם כל זה אינו רוצה לטלטל בו עד שאשכיר לו בפחות משוה פרוטה בודאי לכשפים הוא מתכוין** ולא ישכיר לו ומתוך כך יצא הישראל מביתו ולא ילמוד ממעשיו

# (3) בכל שבת ושבת (4) חזרת העכו''ם

**רש"י מסכת עירובין דף סב עמוד א**

אלא דכולי עלמא לאו שמה דירה - אלא משום גזרה שמא ילמוד ישראל מעשיו של נכרי הטריחוהו והפסידוהו חכמים לישראל הדר עמו, כדי שיקשה בעיניו **ליתן שכר בכל שבת ושבת**, ויצא משם

**רא"ש מסכת עירובין פרק ו סימן א**

**כתב ר"מ ז"ל ואין צריך לשכור ממנו בכל ע"ש דקי"ל (לקמן דף סו א) דשוכר כמערב דמי מה מערב אם עירב לכמה שנים כל זמן שהעירוב קיים עירובו עירוב וכ"ש שכירות דלא בעי לשכור בכל ע"ש דקאמרינן לקמן (שם) דלקולא אמר שוכר כמערב ולא לחומרא** דהא מערב מבעוד יום אין משחשכה לא ושוכרים מן הנכרי אפלו בשבת וכל שכן במילתא דמקילינן במערב דלא בעי לערב בכל ע"ש דמקילינן נמי גבי שכירות ואין צריך לשכור בכל ע"ש.

ומה שכתב רש"י ז"ל ונכרי חייש לכשפים ולא מוגר ומתוך שיהא טורח לישראל לשכור בכל ע"ש יוצא נראה לי לאו משום דבעי לשכור בכל ע"ש היכא דאין הנכרי חוזר בו מן השכירות **אלא כשהנכרי חוזר בו מן השכירות אז צריך לחזור ולשכור הימנו כשיתרצה**. מידי דהוה אמערב שאם אמר חוזרני בי מן העירוב ואיני רוצה לערב עם בני החצר ובני המבוי צריך לחזור ולזכות פעם אחרת ולערב. ואף על גב דאמר לקמן בפרק חלון (דף פ א) אחד מבני מבוי שרגיל להשתתף עם בני מבוי ולא נשתתף באין בני מבוי ונכנסים לתוך ביתו ונוטלין עירובו בעל כרחו הני מילי ברגיל להשתתף אבל שאינו רגיל לא. ונכרי שהיה רגיל להשכיר ועתה אינו רוצה להשכיר לענין שכירות בעל כרחו לא שייך למילף שכירות מעירוב

**הגהות אשרי מסכת עירובין פרק ו**

\*\* ובא"ז פסק +וכן [פסק] ר"ב ממרגניי' פרק קמא דחולין דצריך. מר' מהרמ"ק+ **דצריך להשכיר מן הנכרי בכל שבת ושבת ולא מצי למיגר בפעם אחת לשבתות הרבה** דמידי הוא טעמא אלא כדי שיצא מן החצר ולא ילמד ממעשיו **ואי פעם אחת שוכר ודיו אמאי יצא והלא שוכר אפי' בפחות משוה פרוטה.** וכן ישראל הדר עם הנכרי בעל ביתו בבית אחד אף על פי שנותן לו שכר דירה צריך לשכור ממנו בכל שבת כדי לטלטל כדי להטריח על ישראל שיצא משם ואם יש שם מבעלי הבתים נכרים אפילו עשרה ודרים כולם עמו בבית צריך למיגר רשות מכולהו. מא"ז מהרמ"ק:

**ספר העיתים סימן פו**

וחזי לן נמי לעניות דעתן דגוי הדר במבוי ודאי צריכין ישראל לשכור הימנו ולערובי ישראל בהדי הדדי ולטלטל כל צרכם במבוי ואין להם חשש לביטול הגוי שמא יחזור ויבטל ואין הדבר תלוי בביטול **כי שכירות הוא** ולכך אין צריכין לשכור בכל שבת ושבת **כי הדבר תלוי בתנאי השכירות** שאם יתנה עם הגוי בשעה שישכור ממנו לחודש ולחדשים או לשנה או כמה שיתנה אין צריך לחדש העירוב ולחזור ולהתנות עד מישלם ימי שכירתו ומי שרוצה להחמיר על עצמו ולשכור בכל ע"ש ולחדש נמי עירובו חומרא היא ומדות חסידות ותבוא עליו ברכה והרשות בידו:

**בית יוסף אורח חיים סימן שפב**

וכבר כתב הרא"ש (שם) על דברי רש"י דלאו משום דבעי לשכור בכל ערב שבת היכא דאין הגוי חוזר בו מן השכירות אלא בשהגוי חוזר בו מן השכירות אז צריך לחזור ולשכור ממנו כשיתרצה עד כאן: **ונראה ממ"ש רש"י במשנת הדר (סא: ד"ה עד שלא יוציא) גבי צדוקי ושמע מינה דאינו כגוי דאי אגירא מיניה היכי מצי למיהדר אף על גב דמפיק לא אסר דהא נקיט דמי דכל דנקיט דמי אינו יכול לחזור משכירותו עד שיחזיר הדמים**: וכתוב בתשובות (המיוחסות) הרמב"ן סימן ר"ז שאם שכרו מן הגוי לזמן ידוע ובתוך הזמן השכיר הגוי דירתו לגוי אחר די בשכירות האחד ואם כלה זמן השכירות אפילו לא השכירו לגוי אחר כלל צריך לחזור ולשכור שנית. וכל שצריכים לשכור צריך לחזור ולערב דאין עירוב א' חוזר וניעור

**ב"ח אורח חיים סימן שפב**

ג ומ"ש וכל זמן שאינו חוזר בו מועיל וכו'. כן כתב הרא"ש על שם מהר"ם והא דכתב רש"י שיקשה בעיניו לתת שכר בכל שבת ושבת ויצא משם היינו לומר שכשהגוי חוזר בו מן השכירות אז צריך לחזור ולשכור ממנו כשיתרצה עד כאן

והקשה בית יוסף דמפירש"י במשנה ריש פירקין מבואר דכשקיבל הגוי שכירות לא יוכל לחזור בו ואם חוזר אין חזרתו חזרה שהרי אעובדא דאביו של רבן גמליאל שאמר לבניו מהרו והוציאו את הכלים למבוי ויחזיקו במבוי שלא יקדים עצמו הצדוקי לחזור ולהחזיק בו ויאסור עליכם כתב רש"י וזה לשונו ושמע מינה דאינו כגוי דאי אגירו מיניה היכא מצי למיהדר אף על גב דמפיק לא אסר דהא נקט דמי עכ"ל אלמא דכל דנקיט דמי אינו יכול לחזור בו משכירותו עד שיחזיר הדמים עכ"ל

**ותימה** דהא **פשיטא היא דאם שכרו לזמן דאין הגוי יכול לחזור בתוך הזמן ואם הגיע הזמן שקבע עמו אפילו שתק הגוי ולא אמר שחוזר בו פשיטא דצריך לחזור ולשכור שנית וכמ"ש בתשובה להרמב"ן בסימן ר"ז הביאו בית יוסף ואין בזה חולק ומהר"ם והרא"ש לא דיברו אלא במי ששוכר מן הגוי רשותו בסתם ולא קבע זמן דפשיטא דיכול הגוי לחזור בו שלא ישכיר רשותו עוד מיהו קודם שנכנס שבת ראשון לא יוכל לחזור בו שהרי קיבל הדמים להשכיר רשותו עכ"פ לא פחות משבת אחד ועל כן שפיר פרש"י דאי איתא דצדוקי כגוי ואגירו מיניה לא מצי למיהדר בשבת ראשון דהא נקט דמי ובירושלמי (פ"ו ה"ג) מפורש דהגוי אינו יכול לחזור בו משכירותו וזה לשונו הלכה ישראל מבטל והגוי משכיר ויבטל הוא הגוי חוזר הוא בו מעתה אפילו משכיר חוזר הוא בו מכאן ואילך בגזל הוא משתמש כלומר לא יוכל הגוי לחזור בו כיון שהשכיר ואם חוזר בו הגוי ומשתמש במה שהשכיר ומעכבו לישראל מלהשתמש גזל הוא ואין חזרתו חזרה ומיהו ודאי צריך לומר דוקא בהשכירו לזמן ובא הגוי לחזור בתוך הזמן אי נמי במשכיר בסתם ובא לחזור בשבת ראשון אבל לאחר שבת ראשון יכול לחזור בו במשכיר סתם כנ"ל.**

ולפי זה **איכא נמי ליישב פירוש רש"י** דהא דכתב שיקשה בעיניו לתת שכר בכל שבת ושבת היינו לומר דכיון דגוי לא מוגר דחייש לכשפים אם כן מסתמא אפילו ישתדל אצל הגוי שישכיר לו רשותו לא ישכירנו אלא בקושי דחייש לכשפים ובודאי לא ישכירנו אלא לשבת אחת וכן בכל שבת מסתמא לא יתרצה אלא לשבת אחת דהשתא מיד לאחר כל שבת ושבת כבר הגיע הזמן ובטל השכירות וצריך לחזור ולשכור ממנו:

**ט"ז אורח חיים סימן שפב**

משמע מזה אפי' שכרו לזמן מצי למיהדר אפי' תוך הזמן אם נותן הדמים

**ט"ז אורח חיים סימן שפב**

(ז) (פמ"ג) בשבת. - דאין זה כמקח וממכר שאין זה אלא כמתנה להתיר טלטול בשבת

**תוספות מסכת עירובין דף סו עמוד א**

יפה עשיתם ששכרתם - לא דמי למקח וממכר ליאסר בשבת דלא הוי אלא כמתנה בעלמא שאין עושין אלא להתיר טלטול

**שו"ת חכם צבי סימן ו**

וטעמא דמילתא דאף דבעלמא קיי"ל שכירות ליומא ממכר הוה ואין אדם יכול למכור בית שהשכיר לאחד על זמן קצוב לאחר כדי להוציאו תוך זמנו דלא עדיף הלוקח מהמוכר דאתא מחמתיה היינו בשכירות גמורה שהוא קונה גוף הקרקע אבל בשכירות המתרת בשבת אין בה קנין של כלום. **תדע דהא שוכרין בשבת ואינה אלא סילוק רשות בעלמא דומיא דביטול רשות דישראל אלא דבגוי בעינן דמי כדי שלא ילמוד ישראל ממעשיו אבל דא ודא אינו אלא סילוק רשות בעלמא וכיון שכן אף הגוי יכול לחזור בו מן השכירות כמו שהישראל חוזר מהביטול**

# (5) שכירות בשבת

**תלמוד בבלי מסכת עירובין דף סה עמוד ב**

רבי חנינא בר יוסף ורבי חייא בר אבא ורבי אסי איקלעו לההוא פונדק, דאתא נכרי מרי דפונדק בשבתא. אמרו: מהו למיגר מיניה? שוכר כמערב דמי, מה מערב מבעוד יום - אף שוכר מבעוד יום, או דילמא: שוכר כמבטל רשות דמי, מה מבטל רשות - ואפילו בשבת, אף שוכר - ואפילו בשבת? רבי חנינא בר יוסף אמר: נשכור, ורבי אסי אמר: לא נשכור. אמר להו רבי חייא בר אבא: נסמוך על דברי זקן, ונשכור...

**רמב"ם הלכות עירובין פרק ב הלכה יב**

שוכרין מן הגוי אפי' בשבת, שהשכירות כביטול רשות היא **שאינה שכירות ודאית אלא הכר בלבד,** לפיכך שוכרין מן הגוי אפילו בפחות משוה פרוטה

**תוספות הרא"ש מסכת עירובין דף סו עמוד א**

יפה עשיתם ששכרתם. ולא דמי למקח וממכר דלא הוי אלא כמתנה בעלמא **שאינו קונה שום דבר אלא שוכר כדי להתיר טלטול**

**ט"ז אורח חיים סימן שפב**

(ז) (פמ"ג) בשבת. - דאין זה כמקח וממכר **שאין זה אלא כמתנה להתיר טלטול בשבת**

(ח) (פמ"ג) עד שיחזיר הדמים. - משמע מזה אפי' שכרו לזמן מצי למיהדר אפי' תוך הזמן אם נותן הדמים

**מגן אברהם סימן שפ ס"ק ו**

ו (פמ"ג) (מחה"ש) וי"א שאינו מועיל - לולי דמסתפינא הייתי אומר דהר"מ מודה דבחול שרי דלמה יגרע מביטול אלא דשבת אסו' לשכור דהוי כמקח וממכר דבשלמא גבי עכו"ם אין דירתו דירה אלא שאסור משום גזירה לא מיקרי קנין אבל בישראל אסור לשכור ועיין בגמרא דמקנא רשותא בשבתא אסור:

**תוספות מסכת עירובין דף סו עמוד א**

יפה עשיתם ששכרתם - לא דמי למקח וממכר ליאסר בשבת **דלא הוי אלא כמתנה בעלמא** שאין עושין אלא להתיר טלטול.

**פרי מגדים אורח חיים משבצות זהב סימן תמד**

[ומה שכתבו החק יעקב [ס"ק] ח' ואליה רבה [ס"ק] ה' אם שכח למכור יכול למכור בשבת ע"י משיכה, וראיה מתוספות עירובין ס"ו א' ד"ה יפה [השני**], וצ"ע קצת דשכירות דעירובין הוה היכר בעלמא להתיר טילטול, מה שאין כן כאן.**

# (6) סדר העירוב והשכירות, (7) נתקלקל השכירות

**רמב"ם הלכות עירובין פרק ב**

וכן אם היו גוים רבים **משכירין** רשותם לישראלים והישראלים **מערבין** ומותרין

**ביאור הלכה סימן שפב**

ומשמע מדברי כולן דצריך לעשות השכירות מקודם דוקא אמנם י"ל דמה שדקדקו שהשכירות יהיה מקודם הוא רק לענין לכתחלה דלכתחלה בודאי אין לעשות העירוב קודם השכירות פן לא ירצה העכו"ם להשכיר אח"כ ופשיטא **שאסור לברך אז על העירוב** ...

**בית יוסף אורח חיים סימן שפב**

וכתוב בתשובות (המיוחסות) הרמב"ן סימן ר"ז שאם שכרו מן הגוי לזמן ידוע ובתוך הזמן השכיר הגוי דירתו לגוי אחר די בשכירות האחד **ואם כלה זמן השכירות אפילו לא השכירו לגוי אחר כלל צריך לחזור ולשכור שנית. וכל שצריכים לשכור צריך לחזור ולערב דאין עירוב א' חוזר וניעור**

**ביאור הלכה סימן שפב**

אלא דבאמת גם משם אין הוכחה גמורה דיש לצדד ולומר דהתם שאני דכיון ששכרו מתחלה ממנו לזמן ידוע וממילא גם העירוב לא נעשה מתחלה רק לאותו זמן

**דרכי משה הקצר אורח חיים סימן שפב אות (א\*)**

(א\*) וכתב עוד [ב"י] (עמ' תלא ד"ה כתוב בתשובת הרשב"א) דזהו דעת רש"י ורשב"א דאין העירוב חוזר וניע[ו]ר ואף על פי שיש חולקים לדעת רש"י דעתי נוטה. וכן הוא לקמן סימן שפ"ג (עמ' תלג ד"ה גוי):

**רש"י מסכת עירובין דף סה עמוד ב**

דאתא נכרי בשבת - דמאתמול שפיר מצו לערובי דיורין דישראל דהוו ביה, משום דנכרי לא אסר עלייהו היכא דליתיה ולא עירבו מאתמול ולא הוו (מצי) מטלטלי בחצר **כי אתא נכרי אמרי: מהו למיגר מיניה, והדר נבטל רשות לגבי חד, וההוא מיהו לישתרי להוציא**

**חידושי הרשב"א מסכת עירובין דף סה עמוד ב**

**והראב"ד ז"ל כתב דאם לא עירבו צריכין ביטול אחר השכירות אבל אם עירבו אין צריכין ביטול עשאו הרב ז"ל כשכח אחד מבני חצר ולא עירב**

**חידושי הרשב"א מסכת עירובין דף סה עמוד ב**

ואתא עכו"ם בשבתא אמרי מהו למיגר מיניה בשבתא. פירש"י ז"ל מהו למיגר מיניה **והדר נבטל רשותן לגבי חד** דההוא לשתרי להוציא, נראה מדבריו שצריך ביטול אחר השכירה ולא סגי להו בעירוב שעירבו ביניהם עד שלא בא העכו"ם דהכי ודאי סתמא דמלתא שעד שלא בא העכו"ם עירבו להתיר להן הפונדק...

**והראב"ד ז"ל כתב דאם לא עירבו צריכין ביטול אחר השכירות אבל אם עירבו אין צריכין ביטול עשאו הרב ז"ל כשכח אחד מבני חצר ולא עירב**, ולדבריו הא דאמרינן לקמן דלמאן [דאמר] שוכרין תרתי עבדינן היינו בשלא עירבו...

# (8) פחות משוה פרוטה

**תלמוד בבלי מסכת עירובין דף סב עמוד א**

דאתמר, רב חסדא אמר: שכירות בריאה, ורב ששת אמר: שכירות רעועה. מאי רעועה, מאי בריאה? אילימא: בריאה - בפרוטה, רעועה - פחות משוה פרוטה, **מי איכא למאן דאמר מנכרי בפחות משוה פרוטה לא? והא שלח רבי יצחק ברבי יעקב בר גיורי משמיה דרבי יוחנן: הוו יודעין ששוכרין מן הנכרי אפילו בפחות משוה פרוטה. ואמר רבי חייא בר אבא אמר רבי יוחנן: בן נח נהרג על פחות משוה פרוטה, ולא ניתן להשבון**!

**רמב"ם הלכות עירובין פרק ב הלכה יב**

שוכרין מן הגוי אפי' בשבת, שהשכירות כביטול רשות היא **שאינה שכירות ודאית אלא הכר בלבד**, **לפיכך שוכרין מן הגוי אפילו בפחות משוה פרוטה**

**תוספות מסכת קידושין דף ג עמוד א**

לכך נראה לר"ת דגרסי' בפחות משוה פרוטה לא מקניא ולא גרס נפשה דלא בקפידא תליא מילתא אלא ה"ט משום דגמר קיחה קיחה משדה עפרון דכתיב ביה כסף ובפחות משוה פרוטה לא מיקרי כסף

**אור שמח הלכות עירובין פרק ב הלכה יב**

מדברי רבינו מפורש דמשום שאינה שכירות גמורה מהני בפחות מפרוטה. ובגמרא (שם סב, א) אמרינן אילימא בריאה בפרוטה כו', מי איכא למ"ד פחות מפרוטה לא כו', ששוכרין מן העכו"ם אפילו בפחות משוה פרוטה, הרי דכיון דגבי' הוי כסף מהני שכירות מיניה בכ"מ, אף אם בריאה בעינן, **אכן רבינו דייק שפיר בלשונו**, **דזה ברור דכל מילי שישראל שוכר מאתו בעי פרוטה**, וראיה ברורה מהא דאמרו קדושין ח' ע"א מכסף מקנתו, בכסף הוא נקנה ואינו נקנה בתבואה וכלים כו', דלית בהו שוה פרוטה, לא מיבעי כסף כו', אבל תבואה וכלים אימא מדמקרבה הנאתייהו גמר ומקני כו', הרי הך קרא כי כתיב בישראל הנמכר לעכו"ם, ומוכח תמן שאינו נפדה בפחות מפרוטה, הרי דלגבי קנין אזלינן בתר מקנה ובתר קונה, ועיין שם ז' (ע"ב) לשני בני בפרוטה כו', בתר נותן ומקבל אזלינן***,* אלא דכאן גבי ישראל מהני ביטול אם שכח ולא עירב, כן בגוי מכיון דאתי פחות מפרוטה לידי' מסתלק, דלגבי' ממונא הוי, וכיון דליכא רשות עכו"ם תו הוי כביטול בישראל דסלוק רשות בעלמא הוא, ומש"ה שוכרין אפילו בשבת ושוכרין בפחות משוה פרוטה, וזהו משום דמדינא דירת גוי אינה אוסרת, אלא כדי שלא ילמוד ממעשיו גזרו דבעי לאוגרי', ובשכירות רעועה ג"כ לא מוגר.**

**שו"ת רדב"ז חלק ז סימן לו**

**שאלת ממני אודיעך דעתי במי שזרק קידושין ללאה ולא היו שוין פרוטה ולא הספיקו להגיע לידה עד שנתיקרו ועמדו על פרוטה מהו בתר נותן אזלינן וליתא פרוטה ולא קא מחסר ולא מידי הילכך לא קני או דילמא בתר מקבל אזלינן והא איכא פרוטה...תשובה הדבר ברור דבתר דידה אזלינן...**

**שו"ת זרע אברהם סימן יח**

ואגב אכתוב מה שנסתפק המ"ל בפ"ה מה' אשות בקידש אשה באיסורי הנאה והיא חולה שיש בה סכנה באופן דלדידה שוה פרוטה אי אזלינן בתר דידי' או בתרא ודדידה עיין שם ובס' מנ"ח רצה לפשוט מהא דעירובין (סב א) שוכרין מעכו"ם אפי' בפחות משוה פרוטה הרי אף דלגבי ישראל לא מיקרי ממון מ"מ כיון דלגבי עכו"ם גם פחות משו"פ מיקרי ממון מהני יעו"ש:

**אמנם נראה דאין ראי' דהא קי"ל בב"ב (דף נד) נכסי עכו"ם הרי הוא כמדבר כל המחזיק בהם זכה בהם דעכו"ם מכי מטא זוזי לידי' איסתלק לי' וא"כ אם קונה מעכו"ם בפחות משוה פרוטה א"כ אף שהישראל לא קנה עדיין דלדידי' אינו ממון כנ"ל מ"מ העכו"ם אסתלק לי' וא"כ בעירוב דלא בעינן אלא ביטול רשות אלא דלגבי עכו"ם אמרו חכמים דלא מהני אלא בשכירות א"כ עכ"פ כיון דעכו"ם איסתלק לי' שפיר דמי** משא"כ היכי שבעינן שהישראל יקנה לא מהני בפחות משוה פרוטה. ומה"ט מבואר בקידושין (דף ח) בכסף הוא נקנה ואינו נקנה ומפרש שם דהיינו באינו שוה פרוטה עיין שם הרי אף דבעכו"ם מהני גם פחות משוה פרוטה מ"מ כל היכי דצריך שהישראל יקנה לא מהני

# (9) שכירו ולקיטו

**תלמוד בבלי מסכת עירובין דף סד עמוד א**

אלא אמר רבא: ליזיל חד מינייהו - ליקרב ליה ולשאול מיניה דוכתא, ולינח ביה מידי, דהוה ליה כשכירו ולקיטו. ואמר רב יהודה אמר שמואל: אפילו שכירו ואפילו לקיטו - נותן עירובו ודיו. אמר ליה אביי לרב יוסף: היו שם חמשה שכירו וחמשה לקיטו מהו? - אמר ליה: אם אמרו שכירו ולקיטו להקל, יאמרו שכירו ולקיטו להחמיר

**דף על הדף עירובין דף סד עמוד א**

הגרש"ק ז"ל בספרו חכמת שלמה (פ' וישלח עה"פ ויקם את חלקת השדה) כותב: הנה ליכא מידי דלא רמיזא באורייתא, מה שתקנו חז"ל בעירובי חצרות לשכור גם משכירו ולקטו של הנכרי מרומז כאן בקרא **ויקן את חלקת השדה אשר נטה אהלו מיד בני חמור אבי שכם במאה קשיטה**, דהנה במדרש אי' דבר אחר ויחן את פני העיר נכנס בע"ש עם דמדומי חמה מבעוד יום וקבע תחומין מבעוד יום, הדא אמר ששמר יעקב את השבת יע"ש, והנה **על פי דרכם י"ל דעשה עירובי חצירות**, אך הרי היו שם נכרים, לכך קנה המקום מאת בני חמור אף שחמור היה אבי שכם ולא בניו היו אבי שכם וא"כ לא הוי שכם שלהם**, מ"מ קנה מהם דלא גרע משכירו ולקיטו** וא"ש עכ"ד

**בית יוסף אורח חיים סימן שפב**

וטעמא דשרו רבנן בכהאי גוונא משום דכיון דדירת גוי אינה אלא כדירת בהמה אף על פי שהצריכוהו לשכור כדי שלא ילמד ממעשיו מכל מקום **לא רצו להחמיר בו כל כך** והתירו לשכור משכירו משום דהא מיקיימא תקנתא דרבנן דזימנין שיקשה גם בעיני השכיר להשכיר או יקשה בעיני בעל הבית להשאיל מקום ולא דייר ישראל בהדיה

**רא"ש מסכת עירובין פרק ו**

ומהא דאמר לעיל (דף סד א) שכירו ולקיטו נותן עירובו ודיו אין ראיה לכאן **דדלמא הני מילי בנכרי דדירתו לא חשיב כל כך אבל בישראל לא**

**חידושי הרשב"א מסכת עירובין דף סד עמוד א**

אלא אמר רבא ליזיל חד מינייהו ולישאל מיניה דוכתא דהוה ליה כשכירו ולקיטו וא"ר יהודה אמר שמואל אפילו שכירו ולקיטו נותן עירובו ודיו. **תמיהא** לי היאך נותן זה עירוב והלא אינו דר שם ולא מקום פיתא איכא ולא מקום לינה איכא, וי"ל דלגבי ביתו של עכו"ם הקלו דכיון דמדינא מידי לא צריך דדירת עכו"ם לא שמה דירה אלא משום גזרה לאחר שהחמירו **הקלו דאפי' שכירו ולקיטו שאין לו שם לא מקום לינה ולא מקום פיתא יהא כבעל הבית דעלמא כישראל הדר שם**, ולפי פי' זה **דוקא בשכירו ולקיטו של עכו"ם אמרו אבל שכירו ולקיטו של ישראל בזמן שאין לו שם מקום פיתא או מקום לינה למר כדאית ליה ולמר כדאית ליה אינו נותן עירוב**,

**אבל הראב"ד ז"ל פי' כי ישראל זה השואל ממנו מקום אינו נותן עירובו אלא חוזר ומשכיר רשותו במקום העכו"ם** כמו שאמרנו דשכירו ולקיטו של אדם נותן עירובו ודיו והא דרב יהודה לדמיון בעלמא נקטיה, ונכון הוא

**טור אורח חיים הלכות שבת סימן שפב**

ואם אינו רוצה להשכיר אין יכולים לשכור ממנו בע"כ וזה תקנתם שאחד מבני החצר יתקרב אליו **עד שישאיל לו שום מקום ברשותו ליתן בו שום דבר ונמצא זה כאילו הוא שכירו או לקיטו ודר עמו בביתו** ונותן **עירוב** בשבילו ודיו **ודוקא כה"ג דמיחזי כשלוחו אבל אם ייחד הכותי מקום בבית לשכירו להשתמש בו אינו יכול ליתן עירוב בשבילו שאינו כשלוחו בכל הבית שאין לו אלא מקום המיוחד לו** וכן אם ישראל וכותי דרין בבית אין הישראל יכול לערב בשביל הכותי שלכל אחד דירתו בפני עצמו וצריכין לערב עם הישראל ולשכור מן הכותי ואם יש לכותי ה' שכירים או לקיטים דרים בביתו אין דירתן חשובה דירה שיאסרו זה על זה:

**רבינו יהונתן סד. ד''ה היו**

שעל ידי שהישראל דר בחצר הנכרי חשבינן ליה כאילו שכר הבית של הנכרי וצריך **שיערב** עם חביריו הישראלים העומדים בשאר בתי החצר ודי לנו בזה ואין אנו צריכין לשכור מן הנכרי רשות חצרו **דכאילו שכר כל בתי הנכרי חשבינן ליה והנכרי מסולק משם**.

**שולחן ערוך אורח חיים הלכות שבת סימן שצא סעיף א**

ואין מספיק במה שישכור משר העיר. **הגה**: ויש אומרים דדוקא לענין להוציא ולהכניס לרשות העכו"ם, אבל לטלטל במבוי יכול לשכור מן השר שהרי דרך המבוי הוא של השר ויכול לסלק כל העכו"ם משם. (ריב"ש סי' תש"י /תכ"ז/) במה דברים אמורים בשר שאין הבתי' שלו וגם אין לו רשות להשתמש בבתי בני העיר כלל אפילו בשעת מלחמה, אבל במקום שכל צרכי העיר אינם נעשים אלא על פי השר או הממונה שלו, ודאי ששכירות מהשר ההוא או משכירו ולקיטו מהני, שהרי יש לו רשות להושיב אנשיו וכלי מלחמתו בבתי בני העיר בשעת מלחמה שלא מדעתם

# (11) דירת עכו''ם לקולא

**הגהות מיימוניות הלכות עירובין פרק ב הלכה ט**

[ז] אבל לקולא כתבו התוספות דיש דירה לעובד כוכבים ומזלות וחשובה דירה כגון מבוי שצדו אחד חצר של ישראל ושני בתים פתוחים לתוכו וצדו השני חצר של עובד כוכבים ומזלות ושני בתים פתוחים לתוכו הרי הוא חשוב כשאר מבוי שבתים וחצירות פתוחים לתוכו וניתר בלחי וקורה. ועיין שם בשמעתא דמבוי שצדו אחד עובד כוכבים ומזלות וצדו אחד ישראל, ע"כ:

# (12) שכירות מישראל

**רא"ש מסכת עירובין פרק ו סימן יג**

ומה שכתב [הר''מ] דאיכא כאן קולא וחומרא דאי כנכרי הוא הרי אין מבטל רשות ושוכרין ממנו. ואי לאו כנכרי הוא מבטל רשות ואין שוכרין ממנו. דבריו אינן מובנים דודאי קולא הוא דאינו כנכרי ומבטל רשותו בדיבור ואין צריך שכירות. **ומה שכתב דאם אינו כנכרי דמבטל רשות ואין שוכרין ממנו הא ליתא** **דישראל שלא רצה לבטל אלא לשכור שוכרין ממנו.** ונראה לי דהלכה כר"ג דקיימא לן הלכה כדברי המיקל בעירוב

**רמב"ם הלכות עירובין פרק ב הלכה טז**

ישראל שהוא מחלל שבת בפרהסיא או שהוא עובד עבודה זרה הרי הוא כגוי לכל דבריו, ואין מערבין עמו ואינו מבטל רשות אלא שוכרין ממנו כגוי, אבל אם היה מן המינים שאין עובדין עבודה זרה ואין מחללין שבת כגון צדוקין וביתוסין וכל הכופרים בתורה שבעל פה, כללו של דבר כל מי שאינו מודה במצות עירוב, אין מערבין עמו לפי שאינו מודה בעירוב, ואין שוכרין ממנו לפי שאינו כגוי, אבל מבטל הוא רשותו לישראל הכשר וזו היא תקנתו, וכן אם היה ישראל אחד כשר וזה הצדוקי בחצר הרי זה אוסר עליו עד שיבטל לו רשותו.

**שו"ת רבי עקיבא איגר תשובות חדשות (דפוס ירושלים) אורח חיים סימן ז**

**דשכירות לא מהני בישראל, והיינו אפשר מטעם היכר בעלמא שיראה הנכרי דמישראל אין שוכרים ומיניה שוכרים ויאמר דכשפים הוא**

**ט"ז אורח חיים סימן שפ ס"ק ב**

(ב) (פמ"ג) וי"א שאינו מועיל. - זהו דעת הר"מ באשר"י ולא זכר טעם ע"ז ונ"ל כיון דבשכירות שוכרין אפי' בפחות מש"פ כדלקמן סי' שפ"ב ומ"ה דוקא בעכו"ם שמצינו שב"נ נהרג על פחות מש"פ **משא"כ בישראל דפחות מש"פ לאו כלום הוא ע"כ בטלו השכירות לגמרי בישראל כנ"ל**

**קרבן נתנאל עירובין ו:יג:כ**

ואני אומר שמעולם לא עלה על דעת מהר''ם שאין שכירות מועיל בישראל דהא לא גרע מביטול רשות דמהני אך **דכוונת ר''מ שאין שוכרין מישראל היינו בשכירות רעועה** פחות מש''פ אלא שכירות מעליא בעינן גם אין שוכרין מישראל בשבת מהך טעמא כיון דשכירות מעליא בעינן אין קונין בשבת אח''כ מצאתי במ''א ס' ש''פ כדברי

**מגן אברהם סימן שפ ס"ק ו**

ו (פמ"ג) (מחה"ש) וי"א שאינו מועיל - לולי דמסתפינא הייתי אומר דהר"מ מודה דבחול שרי דלמה יגרע מביטול אלא דשבת אסו' לשכור דהוי כמקח וממכר דבשלמא גבי עכו"ם אין דירתו דירה אלא שאסור משום גזירה לא מיקרי קנין אבל בישראל אסור לשכור ועיין בגמרא דמקנא רשותא בשבתא אסור:

**שולחן ערוך אורח חיים הלכות שבת סימן שפ סעיף ג**

אם אינו רוצה לבטל להם רשותו אלא להשכירו, יש אומרים שמועיל כמו ביטול; וי"א שאינו מועיל

**משנה ברורה סימן שפ ס"ק יג**

ולענין הלכה הא"ר פוסק דאין שכירות מועלת בישראל כלל אבל שארי אחרונים מקילין בזה לענין ימי החול כהמ"א

# (13) אורחים

**שולחן ערוך אורח חיים הלכות שבת סימן שע סעיף ח**

המתארח בחצר, אפילו נתארח בבית בפני עצמו, אם לא נתארח דרך קבע אלא לשלשים יום או פחות, אינו אוסר על בני החצר והוא והם מותרים, בין בביתו בין בביתם. **הגה**: ואפילו אם האורחים רבים ובעל הבית אחד. ודווקא בדאיכא בעל הבית אחד קבוע דאז האורחים בטלים לגביה, אבל אורחים ביחד, אוסרים זה על זה מיד.

**פרי מגדים אורח חיים אשל אברהם סימן שע ס"ק יב**

(יב) אוסרים. עיין מג"א, אורחים בפונדק עכו"ם ויש לכל אחד חדר מיוחד לאכילה דפיתא גרם צריכין לערב זע"ז מחדר לחדר וגם לשכור רשות מעכו"ם

# (14) בזמן הזה

**שו"ת שבות יעקב חלק ב סימן ז**

ובפרטות דדין זה שיאסר הוא מטעם גזירה שלא ילמד ממעשיו וזה ודאי לא שייך באומות בזמן הזה ולהם נתנה הארץ והמקום צר אצלנו ומפוזרים ביניהם וכל אחד ואחד מצפה ומחכה להשתדל לשכון אצלם כדי להמציא מזונות ופרנסת אנשי ביתו ודאי דאין להחמיר כלל

**שו"ת חתם סופר חלק א (אורח חיים) סימן צב**

אך י"ל איפכא, דודאי עיקור תיקון חז"ל שלא ילמוד ממעשיו הי' בימים קדמונים והישראלים שרוים על אדמותיהם ואין נכרי שכיח ביניהם ואם יתערבו עמהם ילמוד ממעשיו ע"כ החמירו שצריך להשכיר ממנו, אבל בעו"ה בחוץ לארץ שנתפזרנו ביניהם ובלאה"נ יתערבו בגוים לא שייך כ"כ הך גזירה, אלא דבר שנאסר במנין לא בטל

**שו"ת גינת ורדים חלק אורח חיים כלל ג סימן כב**

ומה גם בזמנים אלו שאנו מעורבין עם הגוים שכל פרנסתינו מהם ואין לנו נחלת שדה וכרם **והלואי כשנתערב עמהם נמצא קצת חן בעיניהם והלואי נשיג פרנסתינו בצמצום ונמצאת אומר שגזרת חכמים מרופה ורפופה היא בידינו ולכן אין להחמיר בכה"ג**

ובגדולה מזו הקלו בזמנים אלו שכמה דברי' אסרו חז"ל מפני אידם של גוים והשתא הקילו בהו משו' חשש איבה לפי שנושאין ונותנין עמהם כל השנה כדכתב טי"ד ס"ס קמ"ח וכתבו התו' בפרק איזהו נשך סוף דף ע' שאין לאסור ליקח רבית משום גזרה דשמא ילמדו ממעשיו שכתבו שאנו שרוין בין האומות וא"א לנו להשתכר בשום דבר אם לא נשא ונתן עמהם הלכך אין לאסור רבית שמא ילמוד ממעשיו יותר משא' משא ומתן.

ואגב אורחין למדנו להוסיף קולא על קולא בענין השכירות כיון שמן הדין לא היה צריך לשכור כלל שכירת גוי אינה אוסרת ותו דגזרת חכמים זו רפופה היא בידינו בזמנים אלו ותו דעיקרו של עירוב גזרה דרבנן בעלמא

**שו"ת מהרש"ם חלק ה סימן לד**

ומהגם שמצאתי בשו"ת בש"ר סי' קצ"ה שכ' דבזה"ז דשרוים בין העכו"ם ובכמה עיירות אנו מתי מספר ואיזו בית תבנו כו' ולכן המיקל לגמרי בלא שכירות לא הפסיד דל"ש בזה"ז גזירת חז"ל כלל, וחתם ע"ז מהר"ח א"ז ע"ש וידוע שלא נדפס בזמן הש"ע ובשעה"ד כזה כדאי הוא לסמוך עליו וכבר רמזתי לעיל בתשו' הראשונה לד' גו"ר שהעיר בזה רק שלא מלאו לבו להקל לגמרי ומהר"ח א"ז מיקל לגמרי ובשעה"ד נוכל להקל ולסמוך ע"ז

**שו"ת הרב"ז חלק א (אורח חיים, יורה דעה) סימן ז**

עוד יש לצרף לסניף מש"כ בשו"ת בש"ר סי' קצ"ה, בשם תשו' מהר"ח א"ז ז"ל, שכתב דבזה"ז המקיל גם בלא שכירות לא הפסיד ע"ש. וכן בשו"ת גוו"ר הספרדי חאו"ח כלל ג' סי' כ"ב כתב דבזה"ז שאנו רגילים לדור בין העכו"ם לא שייך הטעם דשמא ילמד ממעשה עכו"ם, כעירובין ס"ב ע"א. א"כ יש לצדד להקל. וכן בשו"ת תורת נתנאל סי' ל"ג העיר בזה, ופסק דבשעה"ד יש לצרף ד"ז לסניף

# (15) נפלה העירוב בשבת-האם אמרינן הואיל והותרה

**שו"ת מהרי"ל סימן קנו**

א ומבואות שלנו בעיר מוקף חומה שנפלו קורה ולחיים בשבת אם אמרינן שבת הואיל והותרה הותרה כי הח"ר זעליקמן שי' העיד משמי' דמר הלכה למעשה לאסור, ואמרתי לו שמא היו פרצות בחומה, והשיב איני יודע...

**וטעמא נראה לי כדלעיל דיהבו ליה רבנן דין כרמלית כשיש שני יודים אוסרין זה על זה, דאפילו לטלטל בתוכה כלים ששבתו בתוכה טפי מארבע אמות אסרו כי היכי דליפוק ישראל ואל ילמוד ממעשיו** ועוד **נראה לי כיון שיש לגוים דריסת הרגל במבוי (זה על זה) לא דמי לכותל שבין שתי חצירות** דהתם אין להם דריסת הרגל זה ע"ז, ולהכי צריך בכאן ב' פסין או צורת הפתח לסלק דריסת הרגל. תדע מדנהגינן בסוף מבואות צ"ה =צורת הפתח= ולא סגי בלחי כמו כלה לרשות היחיד אחר

**תרומת הדשן סימן עג**

שאלה: הכשר מבוי שנפלה בשבת, ואותה העיר מוקף חומה ישבה ולבסוף הוקף כסתם עיירות שרי לטלטל באותו מבוי באותו שבת או לאו?

תשובה: יראה דיש להתיר כמו שאבאר. קבלתי שאחד מהגדולים הורה כך להתיר הלכה למעשה, ונתן טעם לדבר דכה"ג **אמרינן שבת הואיל והותרה הותרה, כיון שהכשר המבוי קיים בשעה שקדש היום...**